Nevena Božović
Nevena Božović (serbia keeles Невена Божовић; sündinud 15. juunil 1994) on Serbia laulja ja laulukirjutaja. Ta esindas Serbiat 2007. aasta Laste Eurovisiooni lauluvõistlusel lauluga "Piši mi", mis saavutas 3. koha. Aastal 2012 saavutas ta teise koha telesaates "Prvi glas Srbije". Seal ta kohtaski Mirna Radulovići ja Sara Jovanovići, kellega moodustati grupp Moje 3, mis esines ka 2013. aasta Eurovisiooni lauluvõistlusel lauluga "Ljubav je svuda". Grupp ei pääsenud poolfinaalist edasi. Ta esindas Serbiat ka 2019. aasta Eurovisiooni lauluvõistlusel, seekord sooloartistina lauluga "Kruna", mis saavutas finaalis 89 punktiga 18. koha.